



Številka: 0072-2/2025-DI/4
Datum: 30. 1. 2025

Vsem izvajalcem cepljenja proti COVID-19



Navodilo o beleženju in obračunavanju zdravstvenih storitev in izdanih materialov


Okrožnica ZAE 4/25: Dopolnitve šifrantov za obračun zdravstvenih storitev


Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.

Podlaga za dopolnitve in spremembe šifrantov za obračun zdravstvenih storitev je prenehanje veljavnosti Sklepa o spremembi Sklepa o podaljšanju veljavnosti ukrepa zagotavljanja sredstev za nabavo zdravil za profilakso in zdravljenje COVID-19 ter zagotavljanja cepljenja in sredstev za stroške, povezane s cepljenjem proti COVID-19 (Uradni list RS, št. 53/2024 z dne 28. 6. 2024).


V okrožnici je zajeta naslednja vsebina:

1.	Ukinitev COVID-19 storitev, plačanih iz sredstev proračuna RS s 1. 1. 2025



S spoštovanjem.



	Pripravila:
Saša Strnad, svetovalka področja


	Sladjana Jelisavčić,
vodja področja I 

Vsem izvajalcem cepljenja proti COVID-19

Povzetek vsebine

Zavod je z Okrožnicami ZAE 1/21, 2/21, 4/21 in 18/21 na podlagi Zakona o interventnih ukrepih za pomoč pri omilitvi posledic drugega vala epidemije Covid-19 (ZIUPOPDVE), Sklepa o podaljšanju veljavnosti ukrepa zagotavljanja sredstev za nabavo zdravil za profilakso in zdravljenje COVID-19 ter zagotavljanja cepljenja in sredstev za stroške, povezane s cepljenjem proti COVID-19 ter spremembo tega sklepa omogočil obračunavanje storitev cepljenja proti COVID-19 ter nabavo zdravil za profilakso in zdravljenje COVID-19, ki so bile financirane iz proračuna Republike Slovenije do 31. 12. 2024.

Zavod je glede podaljšanja veljavnosti ukrepov naslovil vprašanje na Ministrstvo za zdravje in 27. 1. 2025 prejel neuradni odgovor, da v letu 2025 plačilo ne bo več zagotovljeno iz proračuna Republike Slovenije, ampak bo cepljenje financirano iz sredstev obveznega zdravstvenega zavarovanja, kar naj bi bilo urejeno s Pravilnikom o določitvi programa cepljenja in zaščite z zdravili za leto 2025 in Uredbo o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2025. Omenjena dokumenta še nista sprejeta, zato za financiranje zaenkrat ni sprejete ustrezne pravne podlage. Ko bodo sprejete ustrezne pravne podlage za financiranje cepljenja, bo možno storitve, opravljene od 1. 1. 2025 dalje, zaračunati v breme obveznega zdravstvenega zavarovanja, za kar bodo navodila objavljena v okrožnici. 

Ker je zgoraj omenjeni sklep, ki je zagotavljal financiranje iz proračuna, prenehal veljati s 1. 1. 2025, s tem datumom ukinjamo možnost obračunavanja vseh storitev cepljenja proti COVID-19 in storitev, povezanih z nabavo zdravil za profilakso in zdravljenje COVID-19, ki so financirane iz proračuna Republike Slovenije, in sicer:  
· E0761 »Pregled in cepljenje proti COVID-19 - cepilno mesto«,
· E0762 »Pregled in cepljenje proti COVID-19 - mobilni cepilni tim«,
· E0764 »Zdravilo Veklury – proračun«,
· E0765 »Distribucija zdravila Veklury – proračun« in
· E0800 »Stroški prevoza cepilnega tima na drugo lokacijo.


Navodilo za obračun

Skladno z navedenim v dejavnosti 701 824 »Povračilo proračun RS« ukinjamo možnost beleženja storitev E0761, E0762, E0764, E0765 in E0800.

Spremembe šifrantov so naslednje:

· seznam storitev 15.2 »Storitve, ki nimajo strukture PGO«: 

	Šifra
	Kratek opis
	Dolg opis

	E0761

	Pregled in cepljenje proti COVID-19 - cepilno mesto
	Pregled in cepljenje proti COVID-19 na cepilnem mestu. V ceni storitve je vključen pregled pred cepljenjem, cepljenje, vpis v Centralni register podatkov o pacientih oz. eRCO in izpis EU digitalnega COVID potrdila.

	E0762
	Pregled in cepljenje proti COVID-19 - mobilni cepilni tim
	Pregled in cepljenje proti COVID-19 v izvedbi mobilnega cepilnega tima. V ceni storitve je vključen pregled pred cepljenjem, cepljenje, vpis v Centralni register podatkov o pacientih oz. eRCO in izpis EU digitalnega COVID potrdila.



· seznam storitev 15.3 »Storitve PGO«:

	Šifra
	Kratek opis
	Dolg opis

	E0764
	Zdravilo Veklury – proračun
	Stroški nabave zdravila Veklury za potrebe vseh bolnišnic v Sloveniji, ki zdravijo paciente, obolele s COVID-19, v breme proračuna.

	E0765
	Distribucija zdravila Veklury - proračun
	Stroški distribucije zdravila Veklury v breme proračuna (vključujejo naročanje in prevzem, analizo, strokovno evidenco, shranjevanje, impliranje, kontrolo serije izdelave in datuma zapadlosti, pripravo za izročitev in izročitev zdravila ter dodatek k vročitvi).

	E0800
	Stroški prevoza cepilnega tima na drugo lokacijo
	Stroški prevoza cepilnega tima na drugo lokacijo z organiziranim cepljenjem, ki je od sedeža matične organizacije oddaljena 25 km ali več.



· povezovalni šifrant K1 »Vrste zdravstvene dejavnosti in storitve za obračun«:

	
	
	Šifrant K1.1 - Dovoljene storitve obračuna po podvrstah zdravstvene dejavnosti

	P84.300
	Dejavnost obvezne socialne varnosti
	

	
	701
	Druge obveznosti ZZZS
	

	
	
	824
	Povračilo proračun RS
	E0761, E0762, E0764, E0765, E0800



· povezovalni šifrant K2 »VZD s storitvami glede na vrsto dokumenta po strukturi«:

	
	
	VD1-VD3
PGO
	VD1-VD3 in VD4-VD6
Obravnava
opr.stor.

	P84.300
	Dejavnost obvezne socialne varnosti
	
	

	
	701
	Druge obveznosti ZZZS
	
	

	
	
	824
	Povračilo proračun RS
	E0764, E0765, E0800,
	E0761, E0762



· povezovalni šifrant K5.2 »Storitve s stopnjo DDV«:

	
	
	0% Oproščeno

	P84.300
	Dejavnost obvezne socialne varnosti
	

	
	701
	Druge obveznosti ZZZS
	

	
	
	824
	Povračilo proračun RS
	E0761, E0762, E0764, E0765, E0800



· povezovalni šifrant K13.1 »Dovoljene vsebine obravnave po storitvah«:

	
	
	Vsebina obravnave

	Šifra
	Kratek opis
	9
	10

	E0761
	Pregled in cepljenje proti COVID-19 - cepilno mesto
	X
	X

	E0762
	Pregled in cepljenje proti COVID-19 - mobilni cepilni tim
	X
	X



· povezovalni šifrant K47.1 »Obveznost navajanja tipa dokumenta CRPP po storitvah«:

	Šifra
	Kratek opis
	Zdravstvena dejavnost
	Navajanje sklopa podatkov CRPP
	Šifra tipa
dokumenta
CRPP
	Opis tipa dokumenta CRPP

	E0761
	Pregled in cepljenje proti COVID-19 - cepilno mesto
	
	O
	eRCO_Vaccination_Record
	zapis o cepljenju

	E0762
	Pregled in cepljenje proti COVID-19 - mobilni cepilni tim
	
	O
	eRCO_Vaccination_Record
	zapis o cepljenju


Ukinitev storitev velja za storitve, opravljene od 1. 1. 2025 dalje.

Kontaktna oseba za vsebinska vprašanja: 
Darija Muren (darija.muren@zzzs.si; 01/30-77-608)

